Përshëndetja e ujkut

Përshëndetja e ujkut, përshëndetja e ujkut të hirtë ose gjesti i ujkut të hirtë (turqisht: Bozkurt işareti) është një shenjë e dorës që simbolizon nacionalizmin turk dhe panturqizmin, të lidhur me lëvizjen politike të ekstremit të djathtë Ujqërit Gri. Gjesti është i ndaluar në Francë dhe Austri dhe kritikët kanë bërë krahasime me përshëndetjen naziste.

 Përdorimi 
Edhe pse zakonisht lidhet me MHP-në dhe Ujqërit Gri, kjo shenjë përdoret gjithashtu nga politikanë të tjerë turq. Kreu i CHP Qemal Këllëçdaroglu një herë përshëndeti mbështetësit e tij me shenjët e ujkut të hirtë në rrugën e tij për në një tubim në Kajseri për referendumin kushtetues të Turqisë 2017. Rexhep Taip Erdoan reagoi ndaj kësaj duke thënë "Shenja e ujkut të hirtë, e bërë nga lideri i CHP-së nuk mund të fshihet nga kujtesa ime", dhe Kiliçdaroglu u përgjigj "Edhe ne jemi nacionalistë, edhe ne jemi nacionalistë". Kılıçdaroğlu e bëri sërish shenjën gjatë një fushate zgjedhore në Eskishehir, ku iu përgjigj me një përshëndetje ujku një mbështetësi që e kishte përshëndetur me të njëjtin gjest.

Meral Akşener, një ish-anëtare e MHP-së dhe udhëheqëse aktuale e Partisë së Mirë, po ashtu e bën shpesh simbolin në shumë raste.

Rexhep Taip Erdoan ndezi polemika në vitin 2018 kur bëri një gjest të shkurtër në një tubim në Mersin, përpara se ta ndryshonte atë në shenjën me katër gishta Rabia. Shumë veta e panë atë si një përpjekje të qëllimshme për të marrë vota nga nacionalistët turq. Politikanë të tjerë të AKP-së që kanë bërë këtë shenjë janë Ministri i Punëve të Jashtme Mevlüt Çavuşoğlu dhe ish-kryeministri Binali Jëlldërëm, i cili më vonë pretendoi se ishte me origjinë kurde, duke kundërshtuar përshëndetjen e ujkut.

 Kritika 
Përshëndetja kritikohet shpesh nga islamistët që e shohin nacionalizmin si jo-islamik. Ajo është kritikuar gjithashtu nga İbrahim Korkmaz, një politikan i AKP-së, i cili e përshkroi simbolin si "kundër frymës së Islamit" sepse "edhe të krishterët gagauzë e përdorin atë".

 Ligjshmëria 
Austria e ka ndaluar kët gjest në vitin 2019, dhe Franca më 2020. Shumë politikanë gjermanë edhe nga politika e djathtë, edhe nga e majta e kanë propozuar ndalimin e kësaj përshëndetjeje.

Në Gjermani, përdorimi i sinjalit të dhelprës së heshtur në arsim (që tregon se studentët të jenë të qetë) u raportua në vitin 2011 si rënie për shkak të të njëjtit gjest si përshëndetja e ujkut.

 Përdorimi në internet 
Emoji "shenja e brirëve" (U+1F918 🤘) përdoret kryesisht për të përfaqësuar përshëndetjen e ujkut në mediat sociale dhe internet.

 Referime 

Kategoria:Mustafa Qemal Ataturku
Kategoria:Përshëndetje
Kategoria:Gjeste
Kategoria:Kemalizëm
Kategoria:Nacionalizmi turk
Kategoria:Simbole politike